คุ้ยสถิติเรียกน้ำย่อย ไทย-อินโดฯ ก่อนรอบชิงซูซูกิ คัพ นัดที่ 2 
ก่อนที่การแข่งขันฟุตบอลเอเอฟเอฟ ซูซูกิ คัพ 2016 หรือ ฟุตบอลชิงแชมป์อาเซียน รอบชิงชนะเลิศ นัดที่ 2 จะเริ่มขึ้นในเวลา 19.00 น. วันนี้ โดย ทีมชาติไทย จะลงสนามพบกับ ทีมชาติอินโดนีเซีย มีข้อมูลที่น่าสนใจ ของการแข่งขันมาฝากเป็นการเรียกน้ำย่อย,วันที่ 17 ธ.ค. 59 การแข่งขันฟุตบอลเอเอฟเอฟ ซูซูกิ คัพ 2016 หรือ ฟุตบอลชิงแชมป์อาเซียน รอบชิงชนะเลิศ นัดที่ 2 ในช่วงค่ำวันนี้ มีเรื่องราวที่น่าสนใจก่อนเกมคู่นี้จะเริ่มขึ้นหลายประการ,เริ่มจากเรื่องการรับแชมป์ตลอด 10 ครั้งที่ผ่านมา มีทีมที่ได้ฉลองแชมป์ต่อหน้าแฟนบอลของตัวเองเพียงแค่ 2 ครั้ง คือ ทีมชาติไทย คว้าแชมป์ในปี 2000 ในการเป็นเจ้าภาพ และอีกครั้งคือปี 2008 ทีมชาติเวียดนาม เอาชนะทีมชาติไทย ด้วยผลรวม 2 นัด 3-2 ได้ฉลองแชมป์ที่สนามมีดิงห์ สเตเดียม ท่ามกลางแฟนบอลร่วมสี่หมื่นคน,ประเด็นถัดมาคือ การยิงประตูในนัดชิงชนะเลิศ ที่ผ่านมา ทีมที่ยิงประตูแรกของเกมนัดชิงชนะเลิศได้ก่อน จะมีสถิติการคว้าแชมป์แบบร้อยเปอร์เซ็นต์ และในปี 2016 แม้ทีมชาติไทยจะเป็นฝ่ายพ่ายทีมชาติอินโดนีเซียในนัดแรก แต่ทัพช้างศึกสามารถยิงนำได้ก่อน,อย่างไรก็ตาม สถิตินี้จะขัดกับสถิติต่อมา ก็คือก่อนหน้านี้ ทีมที่เก็บชัยชนะในนัดชิงชนะเลิศ นัดแรก ไม่เคยพลาดตำแหน่งแชมป์เลย ดังนั้นแฟนบอลชาวไทยจึงต้องลุ้นให้สถิตินี้ถูกทำลายลงไป,ขณะที่ข้อมูลสำคัญของทีมชาติอินโดนีเซีย หลังจากพวกเขาพ้นโทษแบนจากฟีฟ่า ในช่วงเดือนพฤษภาคมที่ผ่านมา ยังไม่เคยเก็บชัยชนะในเกมเยือนได้เลย ทั้งเกมอุ่นเครื่องและเกมฟุตบอลถ้วยใบนี้,สุดท้าย จนถึงขณะนี้ ทีมชาติไทยไม่แพ้ทีมจากย่านอาเซียนในถิ่นตัวเอง เป็นเวลา 7 ปี กับ 29 วัน แล้ว โดยเกมล่าสุดคือ เกมที่ทีมชาติไทย พ่ายทีมชาติสิงคโปร์ 0-1 ในศึกฟุตบอลเอเชียน คัพ 2011 รอบคัดเลือก วันที่ 18 พฤศจิกายน 2009
ก่อนที่การแข่งขันฟุตบอลเอเอฟเอฟ ซูซูกิ คัพ 2016 หรือ ฟุตบอลชิงแชมป์อาเซียน รอบชิงชนะเลิศ นัดที่ 2 จะเริ่มขึ้นในเวลา 19.00 น. วันนี้ โดย ทีมชาติไทย จะลงสนามพบกับ ทีมชาติอินโดนีเซีย มีข้อมูลที่น่าสนใจของการแข่งขันมาฝากเป็น
ช้างศึก,เอเอฟเอฟ ซูซูกิ คัพ,ฟุตบอลชิงแชมป์อาเซียน,ทีมชาติไทย,ทีมชาติอินโดนีเซีย